SET ปิดพุ่ง 17 จุด ตามตปท.หลัง “ญี่ปุ่น” ยกเลิกภาวะฉุกเฉิน ลุ้น “ไทย” คลายล็อกฯเฟส 3
SET ปิดพุ่ง 17 จุด ตามตปท.หลัง “ญี่ปุ่น” ยกเลิกภาวะฉุกเฉิน ลุ้น “ไทย” คลายล็อกฯเฟส 3
25 พ.ค. 2563

ผู้สื่อข่าวรายงานว่า ดัชนีตลาดหุ้นไทยปิดวันนี้ที่ระดับ 1,320.98 จุด เพิ่มขึ้น 17.01 จุด (+1.30%) มูลค่าการซื้อขาย 53,806.12 ล้านบาท
10 หุ้นดันดัชนีวันนี้

ด้านนักวิเคราะห์ ระบุว่า ตลาดหุ้นไทยวันนี้ปรับตัวขึ้นตาม Sentiment ตลาดต่างประเทศ โดยตลาดหุ้นในภูมิภาคเอเชียบวก 1% เศษ โดยเฉพาะตลาดหุ้นญี่ปุ่นปรับตัวขึ้นได้ดีหลังญี่ปุ่นได้ประกาศยกเลิกภาวะฉุกเฉินทั่วประเทศแล้ว ขณะที่ประเด็นสงครามการค้าระหว่างสหรัฐฯ และจีน ยังมีอยู่ แต่การประชุมสภาประชาชนแห่งชาติจีนในช่วงนี้ไม่ได้มีเรื่องกดดันฮ่องกงเพิ่ม นอกจากนี้ยังไม่มีตลาดขนาดใหญ่กดดันหลังตลาดหุ้นสหรัฐ และตลาดหุ้นอังกฤษ ปิดทำการวันนี้
อย่างไรก็ดี ยังต้องติดตามสถานการณ์การค้าระหว่างจีน และสหรัฐฯ รวมถึงติดตามการประชุมสภาของจีนต่อไป ซึ่งจะมีการประชุมไปจนถึง 28 พ.ค.นี้ และติดตามการทบทวนดัชนีของ MSCI ที่จะมีผลบังคับใช้ ณ ราคาปิดวันที่ 29 พ.ค.นี้ด้วย
ส่วนแนวโน้มการลงทุนในวันพรุ่งนี้ คาดตลาดฯคงจะแกว่งไซด์เวย์ และอาจมีบางจังหวะที่พักตัวบ้าง แต่ตลาดบ้านเราคงจะยังแข็งแกร่งจากมีลุ้นคลายล็อกดาวน์ เฟส 3 ที่เป็นความหวังอยู่ อย่างไรก็ดีปัจจัยการเมืองในประเทศก็ดูจะเริ่มเข้มมากขึ้น ซึ่งอาจจะเป็นตัวถ่วงตลาดได้ พร้อมให้แนวรับ 1,315 จุด ส่วนแนวต้าน 1,330 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่  
BAM มูลค่าการซื้อขาย 3,059.09 ล้านบาท ปิดที่ 23.40 บาท เพิ่มขึ้น 0.50 บาท
STA มูลค่าการซื้อขาย 1,829.85 ล้านบาท ปิดที่ 23.50 บาท เพิ่มขึ้น 0.80 บาท
WHA มูลค่าการซื้อขาย 1,674.56 ล้านบาท ปิดที่ 3.28 บาท เพิ่มขึ้น 0.28 บาท
GPSC มูลค่าการซื้อขาย 1,503.04 ล้านบาท ปิดที่ 78.75 บาท เพิ่มขึ้น 1.50 บาท
AMATA มูลค่าการซื้อขาย 1,492.61 ล้านบาท ปิดที่ 14.50 บาท เพิ่มขึ้น 1.00 บาท
ตลาดหุ้นเอเชีย
